Σαλάτα με μπρόκολο, κουνουπίδι και καρότο
Τραγανή σαλάτα με μπρόκολο, κουνουπίδι και καρότο για να συνοδεύσουμε με ένα ρύζι πιλάφι ή με μια απλή ομελέτα. Είναι επίσης θαυμάσιο συνοδευτικό για ψητά κρεατικά.
τα μπουκετάκια από 1 μέτριο κουνουπίδι (αφαιρούμε τα χοντρά κοτσάνια), τα μπουκετάκια από 1 μκρό μπρόκολο (αφαιρούμε τα χοντρά κοτσάνια), 1/2 φλιτζ. τσαγιού κρεμμυδάκια τουρσί, από κονσέρβα, ξεπλυμένα, 3 καρότα, κατά προτίμηση βιολογικά, τριμμένα, 6 κουτ. σούπας ελαιόλαδο, 2 κουτ. σούπας ξίδι βαλσαμικό, 1 κουτ. γλυκού μέλι, 1/3 κουτ. γλυκού κύμινο σε σκόνη (αν δεν μας αρέσει το κύμινο, βάζουμε την ίδια ποσότητα σε ξερό, κόλιανδρο, δυόσμο ή ρίγανη, το καθένα με διαφορερικά αποτελέσματα), αλάτι
Μπορούμε να αφήσουμε το κουνουπίδι και το μπρόκολο ωμά ή να τα βράσουμε, ιδανικά για 5–6 λεπτά, σε αλατισμένο νερό που κοχλάζει, ώστε να μαλακώσουν ελαφρώς.Βάζουμε σε ένα μεγάλο μπολ τα μπουκετάκια από το κουνουπίδι και το μπρόκολο, τα κρεμμυδάκια και τα τριμμένα καρότα. Ανακατεύουμε απαλά.Σε ένα γυάλινο βάζο που κλείνει καλά βάζουμε το ελαιόλαδο, το ξίδι, το μέλι, το αλάτι και το μυρωδικό ή μπαχαρικό της αρεσκείας μας.Κλείνουμε και χτυπάμε πολύ καλά μέχρι να σχηματιστεί μια παχύρρευστη σάλτσα.Περιχύνουμε τη σαλάτα με μπρόκολο, κουνουπίδι και καρότο με τη σάλτσα, σκεπάζουμε με μεμβράνη και αφήνουμε στο ψυγείο να μαριναριστεί για τουλάχιστον 1 ώρα.Σερβίρουμε δροσερή τη σαλάτα με μπρόκολο, κουνουπίδι και καρότο. Συνοδεύουμε με ψωμί και ένα κομμάτι καλή γραβιέρα έχουμε ένα πλήρες γεύμα.
Καρότα,Κουνουπίδι,Λάχανο,Νηστίσιμα,Χορτοφαγικά